**REGJISTRI I KËRKESAVE DHE PËRGJIGJEVE**

|  |  |  |  |  |  |  |
| --- | --- | --- | --- | --- | --- | --- |
| **Nr. Rendor [[1]](#footnote-1)** | **Data e kërkesës[[2]](#footnote-2)** | **Objekti i kërkesës[[3]](#footnote-3)** | **Data e përgjigjes[[4]](#footnote-4)** | **Përgjigje[[5]](#footnote-5)** | **Mënyra e përfundimit të kërkesës[[6]](#footnote-6)** | **Tarifa[[7]](#footnote-7)** |
| 1 | 25.03.2025 | Kthim përgjigje mbi kërkesën për interpretim legjislacioni mbi tatimin mbi pronë. | 25.03.2025 | Me anë të postës elektronike me datë 25.03.2025 Znj. Linda Gjermani ka dërguar kërkesë për interpretim ligjor.  Në vijim të kësaj kërkese kemi informuar si më poshtë vijon:  **Përsa i përket paragrafit** *”Në Vendimin Nr 469, datë 3.6.2015“Për Përcaktimin e Vlerës minimale të Çmimit të Referencave të qerave të Ndërtesave për Qëllime Tatimore“, pika c lexon: Për 1 m2 sipërfaqe për zyrë dhe magazinë, vlera minimale e qerasë mujore është e barabartë me vlerën minimale të qerasë mujore për 1m2 sipërfaqe të apartamenteve të banimit, sipas zonave të Tiranës.”*  Ju bëjmë me dije se **Drejtoria** **e Përgjithshme e Taksës së Pasurisë** **nuk ka në kompetencë** përcaktimin e vlerave minimale të çmimeve të referencave të qerave të ndërtesave ose përllogaritjen e tyre.  Në **VKM Nr. 171**, **datë 28.3.2018** “Për organizimin dhe funksionimin e Drejtorisë së Përgjithshme e Taksës së Pasurisë” pika 2 parashikon se ” *Drejtoria e Përgjithshme e Taksës së Pasurisë ka si mision kryesor administrimin në nivel qendror nga pikëpamja ligjore dhe metodologjike e* ***taksës vendore mbi pasuritë e paluajtshme.”***  Përsa I përket pyetjes “*A është ky tatim në përputhje me aktet ligjore?”*Ju bëjmë me dije se në **VKM Nr. 132, datë 07.03.2018,** “Për metodologjinë për përcaktimin e vlerës së taksueshme të pasurisë së paluajtshme “ndërtesa”, e bazës së taksës për kategori specifike, natyrën dhe prioritetin e informacionit dhe të dhënave për përcaktimin e bazës së taksës, si dhe të kritereve dhe rregullave për vlerësimin alternativ të detyrimit të taksës”, i ndryshuar. **Aneksi 2 pika a)** parashikon se : *Çmimi për metër katror sipërfaqe ndërtimi për veprimtari ekonomike tregtimi shërbimi është 1.5 (një pikë* *pesë) herë më i lartë se çmimi i sipërfaqeve të banimit sipas qyteteve. Në këtë kategori përfshihen edhe njësitë tregtare, ku njëkohësisht realizohen edhe procese të përziera prodhimi, tregtimi apo shërbimi me pakicë. Në zonat që përfshihen në Bashkinë Tiranë ky koeficient është 2 (dy) herë më i lartë.**”* Përsa më sipër nëse pasuria e paluajtshme ndërtesë përdoret për veprimtari ekonomike dhe tatimi mbi pronë do të jetë I tillë.  Përsa i përket pyetjes “*Si duhet te llogaritet tatimi mbi pronën për apartamentin kur jepet me qera si zyra? ”* Sqarojmë si më poshtë vijon :   1. **Për ndërtesa që përdoren, shfrytëzohen për veprimtari ekonomike** 2. **Detyrimi për taksën në rast se nuk aplikohet asnjë reduktim *(zvogëlim)* ose rritje nga Bashkia/Këshilli Bashkiak**   DT = P x S x ShT   1. **Njësitë e vetëqeverisjes vendore mund të miratojnë nënndarje zonale/nënzonale të territorit, brenda juridiksionit të tyre, për zbatimin e niveleve të shkallës së taksës brenda kufijve plus 30% ose minus 30%** 2. ***Në rastin e rritjes së shkallës së taksës nga bashkia me deri në 30%***   ShTmax = 0,2% rritet me deri në 30%  ShTmax = 0,2% + (0,2% x 30%)  ShTmax = 0,2% + 0,06 %  ShTmax = rritje me deri në 0,26%  Në këtë rast detyrimi vjetor i taksës do të jetë:  DT = P x S x ShTmax   1. ***Në rastin e reduktimit* (*zvogëlimit) së shkallës së taksës nga bashkia me deri në 30%***   ShTmin = 0,2% reduktohet *(zvogëlohet)* me deri në 30%  SHTmin = 0,2% - (0,2% x 30%)  SHTmin = 0,2% - 0,006 %  SHTmin = reduktim *(zvogëlim)* deri në 0,14%  Në këtë rast detyrimi vjetor i taksës do të jetë: DT = P x S x ShTmin   1. **Këshilli i njësisë së vetëqeverisjes vendore, jo më shpesh se një herë në vit, për banesat në njësitë administrative jashtë qytetit përkatës, të cilat iu bashkuan njësive të qeverisjes vendore pas hyrjes në fuqi të Ligjit Nr. 115/2014, mund të reduktojë çmimin mesatar referues të përcaktuar në aneksin 1, deri në masën minus 35 (tridhjetë e pesë) për qind, krahasuar me çmimin e zonës më të afërt, përjashtuar zonat rezidenciale, Në zonat që përfshihen në Bashkinë Tiranë, ky reduktim është deri në 30 (tridhjetë) për qind, krahasuar me çmimin e zonës më të afërt, përjashtuar zonat rezidenciale**   P1 = P reduktohet *(zvogëlohet)* deri në masën minus 35%  P1 = P – (P x 35%)  Në këtë rast detyrimi vjetor i taksës do të jetë:  DT = P1 x S x ShT  **Në rastin tuaj konkret :**  **Për ndërtesa që përdoren, shfrytëzohen për veprimtari ekonomike**   1. **Detyrimi për taksën në rast se nuk aplikohet asnjë reduktim *(zvogëlim)* ose rritje nga Bashkia/Këshilli Bashkiak**   DT = P x S x ShT  *Shembull numerik:*  DT =195100 lekë/m² x 0,2%  DT = 390 lekë/m²   1. **Detyrimi për taksën në rast se aplikohet ndryshimi i shkallës së taksës nga Bashkia/Këshilli Bashkiak**   DT = P x S x ShT  *Shembull numerik:*  DT =195100 lekë/m² x 0,26%  DT = 507 lekë/m² | E plotë | Nuk ka |

1. Numri rendor i kërkesave të regjistruara në Regjistrin e Kërkesave dhe Përgjigjeve [↑](#footnote-ref-1)
2. Data e regjistrimit të kërkesës [↑](#footnote-ref-2)
3. Përmbledhje e objektit të kërkesës duke u anonimizuar sipas parashikimeve ligjore në fuqi [↑](#footnote-ref-3)
4. Data e kthimit të përgjigjes [↑](#footnote-ref-4)
5. Përmbajtja e përgjigjes duke u anonimizuar sipas parashikimeve ligjore në fuqi [↑](#footnote-ref-5)
6. Përgjigja jepet E plotë/ E kufizuar/ E refuzuar/E deleguar [↑](#footnote-ref-6)
7. Kosto monetare e riprodhimit (kur është rasti dhe e dërgimit) të informacionit të kërkuar sipas tarifave të publikuar nga autoriteti publik. [↑](#footnote-ref-7)